لم يكُن شعوراً وحسب رأيت قلبي يسير نحوك وأنا ثابت🥺🖤
#ديمه
يوم جديد وبدايه جديدة وامال جديدة ...
كعدت واني كلش متحمسه وفرحانه ومتشوقه هوااي حتى اشوف ادم ليش يعني هوة بالذات مادري
اليوم كعدت واني بكلبي احساس كللش حلوو كلبي يدق بسرعه وبلهفه مو مثل كل يوم وبطني احس فراشات تطير بيهة وفرحانه تعرفون من تكعدون وانتو فرحانين وماتعرفون شنو السبب هذا الي اني حاسته اليوم
سبحت وغيرت ملابسي واني بنشاط تاام
ونزلت واني ماريد احد يعكر مزاجي 🙂
لكيت ماما كالعادة بالمطبخ
ديمه :صباااحو (وبستهه)
الام : هلاا صباح النور شعجب مو من عوايدج تكعدين بدون ماتعذبيني
ديمه: اممم مادري كعدت وخلاص
الام: الله يهديج حبيبتي وخليج دائما هيج سعيدة
ديمه: تسلمين عمري انتي
طلعت من البيت وصعدت سيارتي وشغلت اغاني حماسيه واغني وياهة لحد ماوصلت للكليه وستوني داادخل الكراج بنفس اللحضه اجه ادم صارت سيارته بصف سيارتي نزل الجامه ونزع نضاراته وباوع عليه
ابتسملي واني هم ابتسمتله وحمزة وزينب يباوعون بصدمه لان ديبتسم ادم شكله اول مرة يبتسم كدامهم 😂
مد ايدة الي بمعناة تفضلي اول شي انتي بتسمت وهزيت راسي ودخلت للكراج وهوة وراي صفيت سيارتي وهوة هم صارت سيارته مقابيل سيارتي مثل كل مرة
نزلت واني مبتسمه سلمت عليهم
ديمه :صباح الخير
الجميع : صباح النور
ادم(وهوة قريب عليه كلش وصافن عليه ): شلونج ديمه
ديمه ( بخجل وهيه تشوف حمزة وزينب كاتمين ضحكتهم كوة ) : احمم بخير استاذ 😶
ادم: اممم زين
حمزة(وهوة كاتم ضحكته) : ايي شلون معنوياتجن بعد الرحله
ديمه(بحماس) : كلششش عاليه 😀
زينب : اييي عفيه هاي الرحله كلش فادتنه